IMISLab/GreekWikipedia huggingface dataset:
Ίβιτσα Όλιτς

Ο Ίβιτσα Όλιτς (κροατικά:Ivica Olić) (14 Σεπτεμβρίου 1979, Νταβόρ) είναι ένας Κροάτης ποδοσφαιριστής που αγωνίζεται στην 2η κατηγορια της Γερμανίας για τη 1860 Μόναχο. Παίζει συνήθως στο κέντρο της επίθεσης αλλά μπορεί να παίξει και στο άκρο της.

 Ο Όλιτς ξεκίνησε την επαγγελματική του καριέρα στην Κροατία με τη Μαρσόνια. Το 1998 τον απέκτησε η Χέρτα Βερολίνου, όμως δεν πήρε πολλές ευκαιρίες ΄στην πρώτη ομάδα και μετά από δύο χρόνια επέστρεψε στη Μαρσόνια. Ύστερα από μια καή σεόν πήρε μεταγραφή για τη ΝΚ Ζάγκρεμπ, όπου πέτυχε 21 γκολ σε 29 εμφανίσεις και τη βοήθησε να κατακτήσει το πρωτάθλημα. Την επόμενη χρονιά πήρε μεταγραφή στη Ντιναμό Ζάγκρεμπ με την οποία επίσης στέφθηκε πρωταθλητής. Επόμενος σταθμός της καριέρας του Όλιτς το 2003 ήταν η Μόσχα που έπαιξε για τέσσερα χρόνια τη φανέλα της ΤΣΣΚΑ. Η παραμονή του στη ρωσική πρωτεύουσα συνοδεύτηκε από την κατάκτηση του Κυπέλλου UEFA το 2005, τρία πρωταθλήματα Ρωσίας, δύο Κύπελλα και δύο Σούπερ Καπ. Τον Ιανουάριο του 2007 επέστρεψε στη Γερμανία με τα χρώματα του Αμβούργου. Την πρώτη του χρονιά βοήθησε την ομάδα του να αποφύγει τον υποβιβασμό και τον Οκτώβριο του 2007 έγινε ο πρώτος παίκτης στην ιστορία του συλλόγου του μεγάλου λιμανιού που πέτυχε χατ-τρικ σε ένα ημίχρονο, στη νίκη με 4-1 επί της Άαχεν. Ο Όλιτς υπέγραψε το 2009 τριετές συμβόλαιο με τη Μπάγερν Μονάχου, όπου προοριζόταν ως αλλαγή των βασικών επιθετικών Μάριο Γκόμες και Μίροσλαβ Κλόζε. Όμως, επωφελούμενος από τους τραυματισμούς τους, έπαιξε πολλά παιχνίδια ως βασικός. Με τη Μπάγερν κατέκτησε τη Μπουντεσλίγκα το 2009 και έπαιξε σε δύο τελικούς του Τσάμπιονς Λιγκ, όπου όμως δεν κατάφερε να σηκώσει το τρόπαιο.Ύστερα από τη λήξη του συμβολαίου του με την ομάδα του Μονάχου πήγε στη Βόφσμπουργκ, όπου και πάλι καθιερώθηκε γρήγορα ως βασικός επιθετικός. Τελείωσε τη σεζόν 2013-2014 ως πρώτος σκόρερ της ομάδας του. Ο Όλιτς έπαιξε με την Κροατία στο Παγκόσμιο Κύπελλο του 2002 σε δύο αγώνες, με σημαντικότερη συνεισφορά του ένα γκολ στη νίκη με 2-1 ενάντια στην Ιταλία. Έπαιξε επίσης σε τρεις αγώνες του Ευρωπαϊκού Πρωταθλήματος του 2004 και σε δύο του Παγκοσμίου Κυπέλου του 2006. Στα προκριματικά για το Ευρωπαϊκό Πρωτάθλημα του 2008 πέτυχε το τρίτο γκολ στη νίκη με 3-2 επί της Αγγλίας που απέκλεισε τους Άγγλους από τη διοργάνωση. Στα τελικά του Ευρωπαικού του 2008 σκόραρε ενάντια της Γερμανίας στο παιχνίδι του ομίλου, συμβάλοντας στη νίκη των Κροατών με 2-1. Απουσίασε από την αποστολή της ομάδας της Κροατίας για το επόμενο Ευρωπαϊκό Πρωτάθλημα λόγω τραυματισμού, όμως συμμετείχε με την ομάδα του στο Παγκόσμιο Κύπελλο του 2014.
Ανδρέας Νεοκλέους

Ο Ανδρέας Νεοκλέους (Επισκοπή, 1939 - 1 Οκτωβρίου 2021) ήταν Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Λεμεσού.Σπούδασε νομική στο Εθνικό και Καποδιστριακό Πανεπιστήμιο ΑθηνώνΕξελέγη βουλευτής στις Βουλευτικές εκλογές του 1970 με το Ενιαίο Κόμμα στην Εκλογική Περιφέρεια Λεμεσού για την Β΄ Κοινοβουλευτική Περίοδο. Την περίοδο 1970-1971 διετέλεσε γραμματέας της βουλής. Στις 19 Ιουλίου 1974, μετά το πραξικόπημα, ανέλαβε Υπουργός Γεωργίας στην πραξικοπηματική κυβέρνηση Νίκου Σαμψών, η οποία παρέμεινε στην εξουσία για 8 μέρες.Ομιλούσε, πέρα από την ελληνική, την αγγλική γλώσσα.Απεβίωσε την 1η Οκτωβρίου 2021.

 «50 χρόνια κυπριακού κοινοβουλίου» (PDF). Βουλή των Αντιπροσώπων (Κύπρος). σελ. 170. Αρχειοθετήθηκε από το πρωτότυπο (PDF) στις 4 Ιουλίου 2019. Ανακτήθηκε στις 4 Ιουλίου 2019. «Andreas Neocleous». www.neocleous.com. Αρχειοθετήθηκε από το πρωτότυπο στις 9 Αυγούστου 2019. Ανακτήθηκε στις 9 Αυγούστου 2019. «Έφυγε ο Ανδρέας Νεοκλέους». 1 Οκτωβρίου 2021. Αρχειοθετήθηκε από το πρωτότυπο στις 2 Οκτωβρίου 2021. Ανακτήθηκε στις 2 Οκτωβρίου 2021. «Απεβίωσε ο δικηγόρος Ανδρέας Νεοκλέους». 1 Οκτωβρίου 2021. Αρχειοθετήθηκε από το πρωτότυπο στις 2 Οκτωβρίου 2021. Ανακτήθηκε στις 2 Οκτωβρίου 2021. «Νεοκλέους Ανδρέας». Αρχειοθετήθηκε από το πρωτότυπο στις 2 Οκτωβρίου 2021. Ανακτήθηκε στις 2 Οκτωβρίου 2021.
Εξωτερική γωνία

Στην γεωμετρία, σε ένα πολύγωνο εξωτερική γωνία είναι μία γωνία που σχηματίζεται από μία από τις πλευρές του πολυγώνου και την επέκταση της προηγούμενής (ή της επόμενής) της.

 Σε ένα τρίγωνο, η εξωτερική γωνία που αντιστοιχεί στην κορυφή A {\displaystyle \mathrm {A} } ισούται με 180 o − A ^ = B ^ + Γ ^ {\displaystyle 180^{o}-{\hat {\mathrm {A} }}={\hat {\mathrm {B} }}+{\hat {\mathrm {\Gamma } }}} . Σε ένα κυρτό πολύγωνο με n {\displaystyle n} πλευρές, το άθροισμα των εξωτερικών γωνιών του (μία για κάθε κορυφή) είναι 360 o {\displaystyle 360^{o}} . Αυτό προκύπτει από το γεγονός ότι το άθροισμα των γωνιών του είναι A ^ 1 + A ^ 2 + … + A ^ n = 180 o ⋅ ( n − 2 ) {\displaystyle {\hat {\mathrm {A} }}_{1}+{\hat {\mathrm {A} }}_{2}+\ldots +{\hat {\mathrm {A} }}_{n}=180^{o}\cdot (n-2)} ,και επομένως ( 180 o − A ^ 1 ) + ( 180 o − A ^ 2 ) + … + ( 180 o − A ^ n ) = 180 o ⋅ n − ( A ^ 1 + A ^ 2 + … + A ^ n ) = 180 o ⋅ 2 = 360 o {\displaystyle (180^{o}-{\hat {\mathrm {A} }}_{1})+(180^{o}-{\hat {\mathrm {A} }}_{2})+\ldots +(180^{o}-{\hat {\mathrm {A} }}_{n})=180^{o}\cdot n-({\hat {\mathrm {A} }}_{1}+{\hat {\mathrm {A} }}_{2}+\ldots +{\hat {\mathrm {A} }}_{n})=180^{o}\cdot 2=360^{o}} . Εξωτερικές διχοτόμοι τριγώνου Παραπληρωματικές γωνίες
Κρασοπούλα Μεσσηνίας

Η Κρασοπούλα είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 29 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Βρομόβρυσης και υπάγεται στη Δημοτική Ενότητα Αρφαρών, του Δήμου Καλαμάτας.

 Η Κρασοπούλα βρίσκεται σε υψόμετρο 360 μέτρων. 16-10-1940, αναγνώριση του οικισμού Κρασοπούλα και προσάρτησή του στην Κοινότητα Βρωμόβρυσης. 04-12-1997, ο οικισμός Κρασοπούλα αποσπάται από την Κοινότητα Βρομόβρυσης και προσαρτάται στο Δήμο Αρφαρών. 07-06-2010, ο οικισμός Κρασοπούλα αποσπάται από το Δήμο Αρφαρών και προσαρτάται στο Δήμο Καλαμάτας. Δήμος Καλαμάτας
Καραντάν

Το Καραντάν είναι πόλη της Γαλλίας στο νομό Μανς (Manche) του διαμερίσματος Σαιν-Λο της Νορμανδίας. Βρίσκεται στο νοτιοανατολικό τμήμα της βάσης της χερσονήσου Κοταντέν και έχει 6.058 κατοίκους σύμφωνα με την απογραφή του 2008 Οι κάτοικοί του αποκαλούνται "Καραντανέ" (Carentanais). Η πόλη διαρρέεται από τον ποταμό Ντουβ (Douve) και φέρει το προσωνύμιο "Capital des Marais" (πρωτεύουσα των βάλτων) καθώς βρίσκεται στο κέντρο της περιοχής εκτροφής αγελάδων με μεγάλη παραγωγή γαλακτοκομικών προϊόντων, στην οποία η πόλη οφείλει την ευημερία της.

 Ο συγγραφέας Εμίλ ντε Ποντομόν (Emile De Pontaumont) στο βιβλίο του Histoire de La Ville de Carentan Et de Ses Notables (1863) αναφέρει ότι η ονομασία "Καραντάν" προέρχεται από την κελτική γλώσσα και συγκεκριμένα από τη συνένωση των λέξεων "Carent" και "an", που σημαίνουν "το αγρόκτημα μεταξύ των ποταμών". Ο αρχαιολόγος Εντουάρ Λερισέ (Edouard Lehéricher), της Αρχαιολογικής Εταιρείας της Αβράνς έχει την - περισσότερο ικανοποιητική - άποψη ότι η ονομασία προέρχεται από τις κελτικές λέξεις "Ker" (=εγκατάσταση) και "Dun" (=γήλοφος, υπερυψωμένο έδαφος). Η συνένωση των δύο λέξεων δίνει την ονομασία "Ker Dun" (=εγκατάσταση στο γήλοφο), καθώς οι κάτοικοι του ρωμαϊκού Cruciatonum (σημερινό Saint-Côme-du-Mont), εκδιωγμένοι από τους βαρβάρους εγκαταστάθηκαν εκεί. Η ονομασία μετεξελίχθηκε σε Kérenten, Karenten, Carenten και, τέλος, σε Carentan. Κατά τη διάρκεια της ρωμαϊκής εποχής το Καραντάν ονομαζόταν Carentomagus. Δέχτηκε πολλές επιδρομές από τους Βίκινγκς αλλά και κατά τη διάρκεια των Αγγλογαλλικών πολέμων. Η βασίλισσα Μπλανς της Καστίλλης (Blanche de Castille) οχύρωσε την πόλη, οι οχυρώσεις όμως αυτές κατεδαφίστηκαν το 1853. Το Καραντάν έγινε ιδιαίτερα γνωστό κατά το Β' Παγκόσμιο Πόλεμο. Ύστερα από την απόβαση της Νορμανδίας στις 6 Ιουνίου 1944, οι Σύμμαχοι έξι ημέρες αργότερα (12 Ιουνίου 1944) έδωσαν μεγάλη μάχη με τις γερμανικές δυνάμεις, θέλοντας να καταλάβουν το Καραντάν, που αποτελούσε σημείο - κλειδί για τη συνένωση των θέσεων στις οποίες είχαν αποβιβαστεί. Η 101η Αμερικανική Μεραρχία κατέβαλε τελικά τους αλεξιπτωτιστές (Fallschirmjäger) που υπερασπίζονταν την πόλη, η οποία καταλήφθηκε από τους Αμερικανούς. Ήταν μια από τις πρώτες ευρωπαϊκές πόλεις που απελευθερώθηκαν από το ναζιστικό ζυγό (είχαν προηγηθεί η Σαιντ Μερ Εγκλίζ και η Μπαγιέ). Ο καθεδρικός ναός της πόλης L'église Notre-Dame, κτίσμα του 11ου αιώνα που μισοκαταστράφηκε το 1443 και ανακατασκευάστηκε - σε γοτθικό ρυθμό. Οι μεσαιωνικές αψίδες (Arcades médiévales): Μοναδικές στη Νορμανδία, βρίσκονται στην πλατεία Δημοκρατίας (place de la République) και πιστεύεται ότι αποτελούν τα υπολείμματα παλαιάς στεγασμένης αγοράς. Το Δημαρχείο (Hôtel de ville): Κτίσμα του 16ου/17ου αιώνα που παλαιότερα χρησιμοποιήθηκε ως στρατώνας και ως εκπαιδευτικό ίδρυμα (κολέγιο) Στην πόλη υπάρχει σταθμός των Γαλλικών Σιδηροδρόμων (SNCF). Το Καραντάν βρίσκεται στο σιδηροδρομικό άξονα Σερμπούρ - Καν - Παρίσι. Πολύ κοντά από την πόλη διέρχεται ο εθνικός δρόμος Ν13 που συνδέει την Καν με το Σερμπούρ. Το 1994 κατασκευάστηκε, επίσης, ένα κανάλι διαμέσου του οποίου είναι δυνατή η επικοινωνία του Καραντάν με τη θάλασσα. Επίσημη ιστοσελίδα της πόλης
Ευρωπαϊκό Κύπελλο Γυναικών 1992–93 (υδατοσφαίριση)

Το Ευρωπαϊκό Κύπελλο Γυναικών 1992–93 (αγγλικά: LEN European Cup 1992–93) ήταν η 6η περίοδος του κορυφαίου πρωταθλήματος γυναικείας υδατοσφαίρισης της Ευρώπης που διοργανώθηκε από την LEN. Το τουρνουά διοργανώθηκε το 1993. Ο τελικός παίχτηκε μεταξύ της Ιταλικής Οριτζόντε Κατάνια και της Ουγγρικής Σέντες. Η Σέντες νίκησε την Οριτζόντε Κατάνια με 6-5 και κέρδισε τον 1ο τίτλο στην ιστορία της.

 Ο Προκαταρκτικός γύρος διεξήχθη σε τρεις ομίλους των τεσσάρων ομάδων μεταξύ 13 και 17 Ιανουαρίου του 1993. Οι δύο πρώτες ομάδες από κάθε όμιλο προκρίθηκαν στην Τελική φάση. Οι αγώνες του ομίλου πραγματοποιήθηκαν στις εγκαταστάσεις της ΚΕ Μεντιτεράνι στο Bégur στη Βαρκελώνη. Πηγή: Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί(Δ) Διοργανώτρια ομάδα. Οι αγώνες του ομίλου πραγματοποιήθηκαν στο Κόσιτσε. Πηγή: Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί(Δ) Διοργανώτρια ομάδα. Οι αγώνες του ομίλου πραγματοποιήθηκαν στο Παπαστράτειο Κολυμβητήριο στον Πειραιά. Πηγή: Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί(Δ) Διοργανώτρια ομάδα. Η Τελική φάση διεξήχθη σε δύο ομίλους των τριών ομάδων 10-14 Φεβρουαρίου στη πόλη Σέντες της Ουγγαρίας. Πηγή: Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί Πηγή: Βαθμολογικό σύστημα: Νίκη: 2 βαθμοί, Ισοπαλία: 1 βαθμός, Ήττα: 0 βαθμοί Πηγή: Πηγή: Πηγή: Πηγή: Πηγή: Euro League Women - Book of Champions (1987 έως το 2016)
Λάρι Γεωργίας

Το λάρι (lari, στα γεωργιανά: ლარი, κωδικός ISO 4217 :GEL) είναι το νόμισμα της Γεωργίας και υποδιαιρείται σε 100 τέτρι. Η ονομασία λάρι προέρχεται από αρχαία γεωργιανή λέξη που σημαίνει περιουσία, ενώ τέτρι είναι παλιός νομισματικός όρος που χρονολογείται από τον 13ο αιώνα. Το νόμισμα χρησιμοποιείται στη Γεωργία, εκτός από μερικά μέρη στην Αμπχαζία και στη Νότια Οσετία.

 Τα μανέτι και αμπάζι ήταν τα παλαιότερα νομίσματα στη Γεωργία. Στη συνέχεια χρησιμοποιήθηκε το σοβιετικό ρούβλι. Το ρωσικό ρούβλι αντικαταστάθηκε με το κουπόνι Λάρι (kupon lari) στις 5 Απριλίου του 1993 και με αυτό είχε ίδια αξία. Το νόμισμα αυτό αποτελούνταν αποκλειστικά από χαρτονομίσματα και δεν είχε υποδιαιρέσεις. Υπέφερε από υπερπληθωρισμό. Τυπώθηκαν χαρτονομίσματα σε αξίες μεταξύ του 1 και του 1 εκατομμυρίου λάρι, ανάμεσά τους και τα κάπως ασυνήθιστα τραπεζογραμμάτια των 3, 3.000, 30.000 και των 150.000 λάρι. Στις 2 Οκτωβρίου του 1995,η κυβέρνηση του Έντουαρντ Σεβαρντνάτζε αντικατέστησε το προσωρινό νόμισμα- κουπόνι με το λάρι, σε ισοτιμία του 1.000.000 προς ένα. Έκτοτε παραμένει σχετικά σταθερό ως προς την αξία του. Τα κέρματα που κυκλοφορούν σήμερα είναι στις αξίες του 1 και των 2, 5, 10, 20 και 50 τέτρι, όπως επίσης και των 1 και των 2 λάρι. Τα χαρτονομίσματα που χρησιμοποιούνται πιο συχνά είναι αυτά των 1, 2, 5 και 10 λάρι.
Χρήστος Ταπούτος

Ο Χρήστος Ταπούτος (Θεσσαλονίκη, 21 Σεπτεμβρίου 1982) είναι Έλληνας πρώην διεθνής καλαθοσφαιριστής. Αγωνιζόταν στη θέση του σμολ φόργουορντ με ύψος 2,06 μέτρα. Θεωρείται ένα από τα μεγαλύτερα ταλέντα του ελληνικού μπάσκετ που παρέμεινε αναξιοποίητο, όπως έχει παραδεχθεί και ο ίδιος. Στην επαγγελματική του πορεία, φόρεσε συνολικά τη φανέλα δεκατριών ομάδων.

 Γεννήθηκε στη Θεσσαλονίκη. Το 1998 ξεκίνησε τη σταδιοδρομία του από τον Αχιλλέα Τριανδρίας και το 2000 μεταγράφηκε στη Νήαρ Ηστ όπου αγωνίστηκε για ένα χρόνο. Το 2001 τον απέκτησε η ΑΕΚ με την οποία κατέκτησε το πρωτάθλημα Ελλάδος το 2002, νικώντας στη σειρά των τελικών τον Ολυμπιακό με 3-2. Το 2004 μεταγράφηκε στον Ηρακλή και στη συνέχεια, το 2005, στον Πανιώνιο. Το 2006 επέστρεψε στην ΑΕΚ από όπου το καλοκαίρι του 2009 μεταπήδησε στον ΠΑΟΚ. Στον ΠΑΟΚ παρέμεινε μία σαιζόν και στη συνέχεια αγωνίστηκε για δύο χρόνια με τον Άρη Θεσσαλονίκης. Το 2012 έπαιξε για μικρό χρονικό διάστημα με τη φανέλα της Τσέχικης ομάδας Νίμπουρκ, ενώ την ίδια χρονιά άρχισε να αγωνίζεται με την Τούρκικη ομάδα Ολίν Εντιρνέ στο Εσκισεχίρ όπου παρέμεινε μέχρι το 2014. Μετά το Εσκισεχίρ μετακόμισε στο Αφιόν Καραχισάρ για να αγωνιστεί με την Αφιόν Καραχισάρ Μπελεντιγεσπόρ. Τον Ιανουάριο του 2015 επέστρεψε στο ελληνικό πρωτάθλημα με τα χρώματα του Πανιώνιου. Τον Αύγουστο του 2015 υπέγραψε στην ομάδα της Καβάλας. Το καλοκαίρι του 2016 υπέγραψε στην Δόξα Λευκάδας η οποία ήταν και η τελευταία ομάδα της καριέρας του.Στις 25 Ιανουαρίου 2017, ανακοίνωσε ότι σταματά το μπάσκετ στην ηλικία των 35 ετών, εξαιτίας σοβαρού ιατρικού λάθους, που έγινε σε χειρουργική επέμβαση που υποβλήθηκε στο αριστερό του χέρι. Ο Ταπούτος έχει κατακτήσει 2 μετάλλια σε Ευρωμπάσκετ αγωνιζόμενος με τα εθνικά χρώματα. Με την Εθνική Εφήβων κατέκτησε το χάλκινο μετάλλιο στο Ευρωμπάσκετ εφήβων το 2000 και με 16,3 πόντους μ.ο. ήταν ο πρώτος σκόρερ της ομάδας. Με την Εθνική Ελλάδος Νέων Ανδρών κατέκτησε το χρυσό μετάλλιο στο Ευρωμπάσκετ Νέων Ανδρών το 2002 στην Λιθουανία με μέσο όρο 14,6 πόντους. Με την Εθνική Ελλάδος ανδρών είχε 13 συμμετοχές με 80 πόντους (μ.ο:6.2). Α.Ε.Κ. Πρωταθλητής Ελλάδος: (2002) 3x Ελληνικό All-Star Game: (2001, 2004, 2011) Χάλκινο μετάλλιο στο FIBA Europe Under-18 το 2000 Ασημένιο μετάλλιο στους Μεσογειακούς Αγώνες του 2001 Χρυσό μετάλλιο στο πρωτάθλημα FIBA Europe Under-20 το 2002 Ασημένιο μετάλλιο στους Μεσογειακούς Αγώνες του 2005 Χρήστος Ταπούτος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Christos Tapoutos, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά). (Αγγλικά) Χρήστος Ταπούτος, στατιστικά στην επίσημη ιστοσελίδα της FIBA Europe.
Μπέρτα, δούκισσα της Λωρραίνης

Η Μπέρτα της Λωρραίνης ή Μπέρτα της Σουαβίας (1123/1130 - 1195) μέλος του Οίκου των Χοενστάουφεν έγινε δούκισσα της Λωρραίνης μέσω του γάμου της με τον Ματθαίο Α΄ δούκα της Λωρραίνης (1138). Η Μπέρτα ήταν κόρη του Φρειδερίκου Β΄ δούκα της Σουαβίας και της πρώτης συζύγου του Ιουδήθ της Βαυαρίας, κόρης του Ερρίκου Θ΄ δούκα της Βαυαρίας.Ο μικρότερος αδελφός τού πατέρα της ήταν ο βασιλιάς Κορράδος Γ΄ της Γερμανίας και δικός της αδελφός ήταν ο βασιλιάς Φρειδερίκος Α΄ Βαρβαρόσσα της Γερμανίας. Η Μπέρτα εξέδωσε πολλά διατάγματα μαζί με τον σύζυγο της. Χρησιμοποιούσε σφραγίδες τουλάχιστον με δύο διαφορετικούς τύπους: στον έναν εμφανίζεται η ίδια να τρέχει επάνω σε ένα άλογο, εικόνα ασυνήθιστη για τις γυναίκες του Μεσαίωνα. Μετά τον θάνατο τού Ματθαίου Α΄ η Μπέρτα εξέδιδε διατάγματα μαζί με τον γιο της Σίμωνα, που διαδέχτηκε τον πατέρα του ως δούκας της Λωρραίνης.

 Με τον σύζυγο της Ματθαίο Α΄ δούκα της Λωρραίνης απέκτησε : Σιμόν Β΄ 1140-1207, δούκας της Λωρραίνης. Φρειδερίκος Α΄ 1143-1206, δούκας της Λωρραίνης. Ιουδήθ απεβ. 1173, παντρεύτηκε τον Στέφανο Β΄ των Ιβρέα κόμη του Ωξόν. Αλίκη απεβ. 1200, παντρεύτηκε τον Ούγο Γ΄ δούκα της Βουργουνδίας. Τιερρύ/Θεοδώριχος απεβ. 1181, επίσκοπος του Μετς. Ματθαίος απεβ. 1208, κόμης του Τουλ. C. Brooke, Europe in the Central Middle Ages (Routledge, 2014) J. Jasperse, ‘To Have and to Hold: Coins and Seals as Evidence for Motherly Authority,' In C. Fleiner and E. Woodacre, (eds): Royal Mothers and Their Ruling Children. Wielding Political Authority from Antiquity to the Early Modern Era (Basingstoke, Palgrave Macmillan, 2015), pp. 83-104. J. Jasperse, ‘Manly Minds in Female Bodies: Three Women and their Power through Coins and Seals’, Arenal: Revista de historia de las mujeres 25:2 (2018), 295-321. G. Poull, La maison ducale de Lorraine devenue la maison impériale et royale d’Autriche, de Hongrie et de Bohême (Nancy, Presses universitaires de Nancy, 1991)
Οσορκόν Α΄

Ο Οσορκόν Α΄ ήταν ο 2ος φαραώ της 22ης δυναστείας της Αιγύπτου. Η έκταση που εξουσίαζε, περιελάμβανε το μεγαλύτερο μέρος της Συρίας-Παλαιστίνης. Η προτομή του που βρέθηκε στη Βύβλο, είναι μία από τις πέντε Βασιλικές επιγραφές της Βύβλου.

 Ήταν γιος του Σοσένκ Α΄ και την κύριας συζύγου του Καρομάτ Α. Κυβέρνησε περίπου το διάστημα 922-887 π.Χ. Διαδέχθηκε τον πατέρα του, που μάλλον απεβίωσε ένα έτος μετά από την επιτυχή εκστρατεία του το 923 π.Χ. εναντίον των βασιλείων τού Ισραήλ και του Ιούδα. Η βασιλεία τού Οσορκόν Α΄ είναι γνωστή από πολλά κατασκευαστικά έργα ναών και ήταν μία μακρά και ευδαίμων περίοδος της Αιγυπτιακής Ιστορίας. Η πιο μεγάλη χρονολόγηση που έχει βρεθεί, είναι το "33ο έτος της βασιλείας του", σε μία ταινία της μούμιας τού Νακτεφμούτ, που κρατούσε ένα περιδέραιο με το βασιλικό όνομα μέσα σε πλαίσιο: "Οσορκόν Σεκεμεκεπερρέ". Η ημερομηνία αυτή μπορεί να ανήκει μόνο στον Οσορκόν Α΄, μια και κανείς άλλος από τους πρώτους φαραώ της 22ης δυναστείας δεν βασίλευσε 30 τουλάχιστον έτη, όπως αυτός. Άλλες λινές ταινίες από μούμιες, που ανήκουν στη βασιλεία του, περιλαμβάνουν τρεις ταινίες στο Βερολίνο από τη μούμια τού Κονσμαακερού με χρονολογίες που αναφέρονται στο 11ο, 12ο και 23ο έτος βασιλείας. Οι ταινίες αναφέρονται σε φαραώ ανώνυμα, αλλά σίγουρα ανήκουν στη βασιλεία τού Οσορκόν Α΄, καθώς ο Κονσμαακερού φορούσε δερμάτινες ταινίες, που περιείχαν σε πλαίσιο το βασιλικό όνομα "Οσορκόν Α΄". Έξάλλου, κανείς άλλος από τους μονάρχες, που κυβέρνησαν κοντά στη βασιλεία τού Οσορκόν Α΄ δεν είχε 23ο έτος βασιλείας, περιλαμβανομένου τού Σοσένκ Α΄ που απεβίωσε λίγο πριν το 22ο έτος βασιλείας του. Αν και ο Μανέθων δίνει στο έργο του Αιγυπτιακά στον Οσορκόν Α΄ 15 έτη βασιλείας, αυτό είναι πιθανότερα λάθος. Το σωστό είναι τα 35 έτη του, καθώς βασιζόμαστε στο τεκμήριο της ταινίας της 2ης Heb Sed (επετείου της βασιλείας), όπως σημειώνει ο Κένεθ Κίτσεν. Το πριν-το-όνομα επίθετο που έλαβε ο Οσοκόν Α΄ κατά την ενθρόνισή του ήταν Σεκεμκεπερρέ, που σημαίνει Ισχυρές είναι οι εκδηλώσεις τού Ρε. Mostafa El-Alfi, "A Donation Stela from the time of Osorkon I", Discussions in Egyptology 24 (1992), 13-19 Hartwig Altenmüller, "Lederbänder und Lederanhänger von der Mumie des Chonsu-maacheru" and "Die Mumienbinden des Chonsu-maacheru " in Alt-Ägypten 30(2000), pp. 73–76, 88–89, 102–114. [1] Jürgen von Beckerath, Chronologie des Pharaonischen Ägypten or 'Chronology of the Egyptian Pharaohs,'(Mainz: 1997), Philip Zon Zabern Peter Clayton, Chronology of the Pharaohs, Thames & Hudson Ltd, 1994 Kenneth Kitchen, The Third Intermediate Period in Egypt (1100–650 BC) 3rd ed, (Warminster: 1996), Aris & Phillips Limited Helen K. Jaquet-Gordon, The illusory year 36 of osorkon I, JEA 53 (1967), 63–68 Eva Lange, "Ein Neuer König Schoschenk in Bubastis", GM 203 (2004), pp. 65–71 Eva Lange, "Legitimation und Herrschaft in der Libyerzeit", Zeitschrift für Ägyptische Sprache und Altertumskunde 135 (2008), 131-141
Κασίμ Ματζαλίουα

Ο Κασίμ Ματζαλίουα (Kassim Majaliwa Majaliwa, γεννημένος στις 22 Δεκεμβρίου 1961) είναι πολιτικός της Τανζανίας και πρωθυπουργός της χώρας από το 2015. Διορίστηκε από τον πρόεδρο Τζον Μαγκουφούλι μετά τις γενικές εκλογές του 2015 . Είναι μέλος του κυβερνώντος κόμματος Chama Cha Mapinduzi και από το 2010 είναι βουλευτής στην εκλογική περιφέρεια Ρουάνγκουα.

 Γεννήθηκε στις 22 Δεκεμβρίου 1961. Ολοκλήρωσε το σχολείο του από το Γυμνάσιο Κιγκονσέρα το 1983. Στη συνέχεια εργάστηκε ως δάσκαλος για δεκαέξι χρόνια μέχρι το 1999. Εν τω μεταξύ, απέκτησε το δίπλωμα διδασκαλίας από το Mtwara Teacher Training College το 1993 και από το Πανεπιστήμιο του Νταρ ες Σαλάμ το 1998 . Στη συνέχεια εντάχθηκε στο συνδικαλιστικό κίνημα και διετέλεσε γραμματέας της νομαρχιακής και περιφερειακής επιτροπής στον Σύλλογο Εκπαιδευτικών της Τανζανίας μεταξύ 1999 και 2006. Εν τέλει έγινε περιφερειακός επίτροπος της περιοχής Ουράμπο το 2006, θέση στην οποία παρέμεινε μέχρι την εκλογή του στο Κοινοβούλιο το 2010. Ο Ματζαλίουα εξελέγη για πρώτη φορά στο Κοινοβούλιο στις γενικές εκλογές του 2010 με τη σημαία του Chama Cha Mapinduzi στην περιφέρεια Ρουάνγκουα.Χρημάτισε αναπληρωτής υπουργός Προεδρίας στο γραφείο του πρωθυπουργού (παρά τω Πρωθυπουργώ) αρμόδιος για την περιφερειακή διοίκηση και την τοπική αυτοδιοίκηση από το 2010 έως το 2015. Στις γενικές εκλογές του 2015, ο Ματζαλίουα επανεξελέγη βουλευτής στην περιφέρεια Ρουάνγκουα, νικώντας τον Όμαρι Μακότα από το Ενωμένο Μέτωπο Πολιτών με περιθώριο από 31.281 έως 25.536 ψήφους. Μετά την ορκωμοσία του Τζον Μαγκουφούλι ως προέδρου της Τανζανίας έπειτα από τη νίκη του στις γενικές εκλογές του 2015, ο Ματζαλίουα διορίστηκε στην πρωθυπουργία στις 19 Νοεμβρίου 2015. Ο διορισμός του ήταν μια έκπληξη, ακόμη και για τον εαυτό του, δεδομένου ότι ήταν σχετικά νεοφερμένος στην εκλογική πολιτική ζωή. Η επιλογή του αποδόθηκε στην ταπεινοφροσύνη, την ειλικρίνεια, στην ηθική στην εργασία του καθώς και στην εκτίμηση που έχαιρε σε περιφερειακό επίπεδο - ο νέος πρωθυπουργός αναμενόταν να προέρχεται από το νότιο τμήμα της χώρας, από όπου κατάγεται ο Ματζαλίουα.
Κίνημα Δύναμη της Σερβίας

Το Κίνημα Δύναμη της Σερβίας (σερβικά κυριλλικά: Покрет снага Србије, σερβικά λατινικά: Pokret snaga Srbije, συντόμευση: PSS) είναι σερβικό κεντροδεξιό πολιτικό κόμμα. Ιδρύθηκε το 2004, ενώ η έδρα του βρίσκεται στο Βελιγράδι. Πρόεδρός του είναι ο Μπόγκολιουμπ Κάριτς, ενώ αντιπρόεδρος είναι ο υιός του, Ντράγκομιρ Κάριτς, και ένας εκ των αναπληρωτών προέδρων η σύζυγός του, Μιλάνκα Κάριτς.

 Το Κίνημα Δύναμη της Σερβίας ιδρύθηκε το 2004 από τον επιχειρηματία Μπόγκολιουμπ Κάριτς, έναν εκ των πλουσιότερων ανθρώπων της Σερβίας, σύμμαχο του Σλόμπονταν Μιλόσεβιτς έως το 1997, ο οποίος, ορισμένες φορές, θεωρείται ως ο «Σέρβος Μπερλουσκόνι». Ο Μπόγκολιουμπ Κάριτς κατέλαβε την 3η θέση, πίσω από τους Τόμισλαβ Νίκολιτς και Μπόρις Τάντιτς, κατά την διάρκεια του πρώτου γύρου των σερβικών προεδρικών εκλογών της 13ης Ιουνίου 2004, συγκεντρώνοντας ποσοστό της τάξεως του 18,23 % επί του συνόλου των ψήφων. Το κίνημα έλαβε μέρος στις κοινοβουλευτικές εκλογές του 2007, όπου συγκέντρωσε ποσοστό της τάξεως του 1,75 % επί του συνόλου των ψήφων, με αποτέλεσμα να μην καταλάβει κάποια έδρα. Το 2008, η Μιλάνκα Κάριτς, σύζυγος του Μπόγκολιουμπ Κάριτς, ορίστηκε από το κίνημα, προκειμένου να λάβει μέρος στις προεδρικές εκλογές της 20ής Ιανουαρίου. Εκείνη την περίοδο, ο Μπόγκολιουμπ Κάριτς ήταν φυλακισμένος, με αποτέλεσμα να μην μπορεί να θέσει ο ίδιος την υποψηφιότητά του. Τελικώς, συγκέντρωσε ποσοστό της τάξεως του 0,98 % επί του συνόλου των ψήφων. Στις κοινοβουλευτικές εκλογές της 20ής Μαΐου, το κόμμα συγκέντρωσε ποσοστό της τάξεως του 0,54 % επί του συνόλου των ψήφων, με αποτέλεσμα την απουσία κοινοβουλευτικής εκπροσώπησής του. Το 2012, η Δύναμη της Σερβίας συμμετείχε στην συνασπισμό «Ας δώσουμε ώθηση στη Σερβία», του οποίου ηγείτο ο Τόμισλαβ Νίκολιτς, πρόεδρος του Σερβικού Προοδευτικού Κόμματος (SNS). Η Μιλάνκα Κάριτς και ο υιός του, Ντράγκομιρ Κάριτς, ευρίσκονταν, αντιστοίχως, στην 9η και 37η θέση της σχετικής λίστας, γεγονός το οποίο τους επέτρεψε να εκλεγούν ως βουλευτές στην Εθνοσυνέλευση της Δημοκρατίας της Σερβίας. Σε πολιτικό επίπεδο, το PSS θεωρείται ως τμήμα της Δεξιάς της Σερβίας. Ο Κάριτς είχε επικεντρώσει την προεκλογική του εκστρατεία το 2004 επί των οικονομικών ζητημάτων, δηλώνοντας πως επιθυμούσε «να κάνει τη Σερβία να εργαστεί». Πολιτικά κόμματα της Σερβίας (Σερβικά)(Αγγλικά) Επίσημος ιστότοπος
Μπαρίκ (Ανατολικό Τιμόρ)

Η Μπαρίκ (πορτογαλικά: Barique) είναι μια πόλη του Ανατολικού Τιμόρ και πρωτεύουσα της περιφέρειας Μανατούτο και της επαρχίας Μπαρίκ. Σύμφωνα με την απογραφή του 2010 έχει 4.768 κατοίκους.

 Η Μπαρίκ βρείσκεται κεντρικά του Ανατολικού Τιμόρ και κεντρο-δυτικά του Μανατούτο. Βρίσκεται δυτικά της πόλης Βικέκε, ανατολικά των πόλεων Αλιέου, Μαουμπίσε, Αϊτούτο και Σάμε και νοτιοανατολικά της πρωτεύουσας Ντίλι. Μπαρίκ
Άγιος Χαράλαμπος Θεσσαλονίκης

Ο Άγιος Χαράλαμπος είναι οικισμός της τοπικής κοινότητας Σαρακήνας, της δημοτικής ενότητας (τέως δήμου) Καλλινδοίων, του δήμου Λαγκαδά, της περιφερειακής ενότητας (τέως νομού) Θεσσαλονίκης, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Λαγκαδά του νομού Θεσσαλονίκης, στο γεωγραφικό διαμέρισμα Μακεδονίας. Μέχρι το 1955 ο οικισμός ονομαζόταν Τσιφλίκι.

 Ο Άγιος Χαράλαμπος είναι ημιορεινός οικισμός στο νότιο τμήμα του νομού Θεσσαλονίκης. Βρίσκεται κοντά στους βορειοανατολικούς πρόποδες του Χορτιάτη και κοντά στην επαρχιακή οδό Θεσσαλονίκης-Ζαγκλιβερίου, σε μέσο σταθμικό υψόμετρο 255. Απέχει περίπου 44 χλμ Α.ΝΑ του κέντρου της Θεσσαλονίκης.. Ο οικισμός αναγνωρίστηκε το 1928 ως Τσιφλίκι και προσαρτήθηκε στην κοινότητα Λειβαδίου του νομού Θεσσαλονίκης. Το 1931 προσαρτήθηκε στην κοινότητα Σαρακήνας και το 1955 μετονομάστηκε σε Άγιος Χαράλαμπος. Με το ΦΕΚ 244Α - 04/12/1997 αποσπάστηκε από την κοινότητα Σαρακήνας και προσαρτήθηκε στον δήμο Καλινδοίων. Με το ΦΕΚ 87Α - 07/06/2010 αποσπάστηκε από τον δήμο Καλινδοίων και προσαρτήθηκε στον δήμο Λαγκαδά. Η εκκλησία του Αγίου Αθανασίου στη νοτιοανατολική είσοδο του οικισμού. Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Επαρχία της Πίζας

Η Επαρχία της Πίζας (ιταλικά: Provincia di Pisa) είναι επαρχία στην περιφέρεια της Τοσκάνης στην Ιταλία. Η έκτασή της είναι 2.444 τ.χλμ και ο πληθυσμός της ανέρχεται σε 394.101 κατοίκους (2005). Έδρα της επαρχίας είναι η πόλη της Πίζας (Pisa). Συνολικά, η επαρχία αριθμεί 39 δήμους. Εκτείνεται στην πεδιάδα που δημιουργήθηκε από τις προσχώσεις του ποταμού Άρνου, στα δυτικά της Τοσκάνης ως τη θάλασσα της Λιγουρίας, ενώ το σχήμα της θυμίζει ανάποδο πιστόλι. Συνορεύει βόρεια με την επαρχία της Λούκα, ανατολικά με τις επαρχίες της επαρχία της Φλωρεντίας και με την επαρχία της Σιένα, νότια με την επαρχία του Γκροσσέτο και τέλος, δυτικά με την επαρχία του Λιβόρνο και βρέχεται από τη Λιγουρική θάλασσα.

 Η βόρεια ζώνη της επαρχίας καλύπτεται από την χαμηλή οροσειρά του Μόντε Πιζάνο, συνέχεια των Απεννίνων και παρακλάδι των Άλπεων, που είναι και το φυσικό όριο της επαρχίας από την επαρχία της Λούκα. Η επαρχία έχει διέξοδο στη θάλασσα από μια μικρή λωρίδα 15χλμ. Γενικά, η επαρχία της Πίζας είναι κυρίως πεδινή, με εξαίρεση το νότιο κομμάτι της, όπου κυριαρχούν δασώδεις λόφοι, χαρακτηριστικοί της Τοσκάνης. Εκεί εξάλλου βρίσκεται και το υψηλότερο σημείο της επαρχίας, το «Αλώνι των Διαβόλων» (Monte Aia dei Diavoli) με υψόμετρο 867 μ. Η σημερινή επαρχία της Πίζας αποτελεί συνέχεια του ομώνυμου διαμερίσματος του Μεγάλου Δουκάτου της Τοσκάνης, που σε μεγάλο μέρος περιελάμβανα εκτάσεις της ναυτικής δημοκρατίας της Πίζας. Διαδρομές στην επαρχία της Πίζας (Αγγλικά)
418 Αλεμανία

Η Αλεμανία (Alemannia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,77. Ανακαλύφθηκε το 1896 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη και πήρε το όνομά της από την ομώνυμη περιοχή της Γερμανίας.

 Η διάμετρος της Αλεμανίας υπολογίσθηκε σε 34,1 χιλιόμετρα (από δεδομένα του IRAS), ενώ η μάζα της εκτιμάται σε 41,5 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι M (μεταλλικός), ενώ το άλβεδό της είναι 0,188 (από δεδομένα του IRAS). Η Αλεμανία περιστρέφεται γύρω από τον εαυτό της μία φορά κάθε 4 ώρες και 40 λεπτά. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Τελλουριούχο κάδμιο

Το τελλουριούχο κάδμιο είναι η κρυσταλλική ένωση που αποτελείται από τελλούριο και κάδμιο. Ο χημικός της τύπος είναι CdTe. Χρησιμοποιείται ως ένα υπέρυθρο οπτικό παράθυρο για ηλιακά κύτταρα. Είναι συνήθως συγκολλημένο με θειούχο κάδμιο για να σχηματίσει μία επαφή pn ηλιακών κυττάρων.

 Το τελλουριούχο κάδμιο είναι ένα πολύ χρήσιμο υλικό στην παρασκευή λεπτών φιλμ ηλιακών κυττάρων. Το λεπτό φιλμ από τελλουριούχο κάδμιο αποδοτικό σχεδιασμό των ηλιακών κυττάρων, αλλά είναι λιγότερο ικανοποιητικό από το ηλιακό κύτταρο του πολυπυριτίου. Μπορεί να δημιουργήσει κράμα με τον υδράργυρο για να κάνει έναν επιτυχημένο υπέρυθρο ανιχνευτή υλικών. Όταν κάνει κράμα με μικρές ποσότητες ψευδαργύρου δημιουργεί ένα στερεό που ανιχνεύει εξαιρετικά τις ακτίνες-Χ και τις ακτίνες γάμμα. Χρησιμοποιείται ως υπέρυθρο οπτικό υλικό για τα οπτικά παράθυρα και τους φακούς αλλά έχει μικρή εφαρμογή και λόγω της τοξικότητάς του περιορίζεται τόσο πολύ, ώστε λίγα οπτικά σπίτια θα δουλεύουν με αυτό. Το τελλουριούχο κάδμιο εφαρμόζεται επίσης και στους ηλεκτρο-οπτικούς ρυθμιστές. Έχει το καλύτερο ηλεκτρο-οπτικό συντελεστή του γραμμικού ηλεκτρο-οπτικού αποτελέσματος ανάμεσα στους II-VI κρύσταλλους (r 41 =r 52 =r 63 =6.8×10 -12 m/V). Το τελλουριούχο κάδμιο είναι τοξικό αν καταποθεί, αν εισπνευθεί η σκόνη του ή αν επεξεργασθεί χωρίς τα κατάλληλα γάντια και άλλα προληπτικά μέτρα ασφαλείας. Είναι λιγότερο τοξικό από το στοιχειακό κάδμιο, τουλάχιστον όσον αφορά την οξεία θέση. Η τοξικότητα δεν είναι αποκλειστικά και μόνο λόγω της περιεκτικότητάς του σε κάδμιο. RESCOMPASS
Πανεπιστήμιο του Καρόλου

Το Πανεπιστήμιο του Καρόλου (Τσέχικα: Univerzita Karlova) είναι το παλαιότερο και μεγαλύτερο τσεχικό πανεπιστήμιο και μεταξύ των παλαιότερων πανεπιστημίων στην Ευρώπη. Ιδρύθηκε το 1348 στην Πράγα από τον βασιλιά Κάρολο τον Δ΄. Έχει πάνω από 45.000 φοιτητές. Σύμφωνα με την πρόσφατη ακαδημαϊκή ταξινόμηση των παγκόσμιων πανεπιστημίων από το Πανεπιστήμιο της Σαγκάης Τσάο Τονγκ, είναι ένα από τα καλύτερα Πανεπιστήμια στην Κεντρική και Ανατολική Ευρώπη, μαζί με το Πανεπιστήμιο του Σέγκεντ στην Ουγγαρία. Ο Βάτσλαβ Χάβελ είχε διοριστεί πρόεδρος του Πανεπιστημίου το 1990 και αργότερα έγινε πρόεδρος της Τσεχικής Δημοκρατίας.

 Η ίδρυση ενός μεσαιωνικού πανεπιστημίου στην Πράγα έγινε από τον Άγιο Ρωμαίο Αυτοκράτορα Κάρολο Δ΄. Ζήτησε από τον φίλο του και σύμμαχό του, τον Πάπα Κλήμη ΣΤ', να το πράξει. Στις 26 Ιανουαρίου 1347 ο Πάπας εξέδωσε Χρυσόβουλο για την ίδρυση ενός πανεπιστημίου στην Πράγα, με το μοντέλο του Πανεπιστημίου του Παρισιού, με τον πλήρη (4) αριθμό σχολών, που περιλαμβάνει μια θεολογική σχολή. Στις 7 Απριλίου 1348 ο Κάρολος, ο βασιλιάς της Βοημίας, έδωσε στα καθιερωμένα πανεπιστημιακά προνόμια και ασυλίες από την κοσμική εξουσία σε ένα Χρυσόβουλο και στις 14 Ιανουαρίου 1349 το επανέλαβε ως Βασιλιάς των Ρωμαίων. Οι περισσότερες πηγές της Τσεχίας από τον 19ο αιώνα - εγκυκλοπαίδειες, γενικές ιστορίες, υλικά του ίδιου του Πανεπιστημίου - προτιμούν να δώσουν το 1348 ως έτος ίδρυσης του πανεπιστημίου, παρά το 1347 ή το 1349. Αυτό προκλήθηκε από μια αντικυκλική μετατόπιση τον 19ο αιώνα , από κοινού από Τσέχους και Γερμανούς. Η σχολή των τεχνών έγινε κέντρο του κινήματος Χουσίτ, και η κύρια δογματική εξουσία των Ουτρακιστών. Δεν δόθηκαν πτυχία κατά τα έτη 1417–30, κατά καιρούς υπήρχαν μόνο οκτώ ή εννέα καθηγητές. Από το 1541 έως το 1558 ο Τσέχος ανθρωπιστής Mattheus Collinus (1516–1566) ήταν καθηγητής της Ελληνικής γλώσσας. Πρόοδος σημειώθηκε ξανά όταν ο αυτοκράτορας Ρούντολφ Β εγκαταστήθηκε στην Πράγα. Το 1609 καταργήθηκε η υποχρεωτική αγαμία των καθηγητών. Η σφραγίδα του δείχνει τον προστάτη του Πανεπιστημίου, Αυτοκράτορα Κάρολο Δ ', με τα οικόσημά του ως Βασιλιά των Ρωμαίων και Βασιλιά της Βοημίας, γονατισμένο μπροστά στον Άγιο Βενσέσλα, τον προστάτη άγιο της Βοημίας. Περιβάλλεται από την επιγραφή, Sigillum Universitatis Scolarium Studii Pragensis (= Σφραγίδα της Ακαδημίας της Πράγας). Στο ξεκίνημα του, το πανεπιστήμιο αποτελούταν από 4 τμήματα. Σήμερα το πανεπιστήμιο του Καρόλου αποτελείται από 17 σχετικώς ανεξάρτητα και αυτοδιοικούμενα τμήματα που βρίσκονται στην Πράγα, στο Πίλζεν και στο Χράντετς Κράλοβε. Τα τμήματα του Πανεπιστημίου είναι: Τμήμα Καθολικής Θεολογίας Τμήμα Διαμαρτυρόμενης Θεολογίας Τμήμα Χουσίτικης Θεολογίας Νομικό Τμήμα 1ο Τμήμα Ιατρικής 2ο Τμήμα Ιατρικής 3ο Τμήμα Ιατρικής Τμήμα Ιατρικής στο Πίλζεν Τμήμα Ιατρικής στο Χράντετς Κράλοβε Τμήμα Φαρμακευτικής στο Χράντετς Κράλοβε Φιλοσοφικό Τμήμα Τμήμα Επιστημών Τμήμα Μαθηματικών και Φυσικής Τμήμα Εκπαίδευσης Τμήμα Κοινωνικών Επιστημών Τμήμα Φυσικής Αγωγής και Αθλητισμού Τμήμα Ανθρωπιστικών Σπουδών O δικτυακός τόπος του Πανεπιστημίου του Καρόλου
Δ΄ Εθνική ποδοσφαίρου ανδρών 2002-03

Το πρωτάθλημα της Δ΄ Εθνικής ποδοσφαίρου 2002–03 διοργανώθηκε με τη συμμετοχή 159 ομάδων, οι οποίες χωρίστηκαν σε 10 διαφορετικούς ομίλους βάσει γεωγραφικών κριτηρίων. Οι πρωταθλητές των δέκα ομίλων ήταν οι: Δόξα Δράμας, Ποντιακός Νέας Σάντας, Γ.Α.Σ. Βέροια, Πιερικός, Αβέρωφ Ιωαννίνων, Α.Ο. Χαλκίδα, Α.Σ. Ρόδος, Ηλυσιακός, Θύελλα Πατρών και Π.Ο. Ατσαλένιου, ενώ την άνοδό στη Γ΄ Εθνική έπειτα από αγώνες μπαράζ εξασφάλισαν οι: Δόξα Δράμας, Γ.Α.Σ. Βέροια, Ηλυσιακός, Θύελλα Πατρών και Α.Σ. Ρόδος. Μετά το τέλος των αγώνων μπαράζ άδειασαν τρεις θέσεις για την Γ΄ Εθνική της επόμενης περιόδου και διεξήχθησαν νέα μπαράζ μεταξύ των 5 ηττημένων ομάδων, για να προβιβασθούν άλλες τρεις ομάδες. Στις καθυστερήσεις της τελευταίας αγωνιστικής του δεύτερου αυτού γύρου μπαράζ, σκόραρε ο Ποντιακός Νέας Σάντας στον αγώνα με τον Αβέρωφ και απεφεύχθη η ισοβαθμία τους και τρίτο μπαράζ μεταξύ τους.

 Την πρώτη θέση του ομίλου κατέκτησε η Δόξα Δράμας. Ο Πανδραμαϊκός είχε ενα μηδενισμό και -1 βαθμός Την πρώτη θέση του ομίλου κατέκτησε ο Ποντιακός Νέας Σάντας. Ο Μακεδονικός Νεάπολης έχει -3 β. Την πρώτη θέση του ομίλου κατέκτησε ο Γ.Α.Σ. Βέροια. Την πρώτη θέση του ομίλου κατέκτησε ο Πιερικός. Ατρόμητος Κατερίνης -1β. Α.Ο. Σελλάνων -6β. Την πρώτη θέση του ομίλου κατέκτησε ο Π.Α.Σ. Αβέρωφ 2001. Ο Θεσπρωτός αποβλήθηκε από το πρωτάθλημα μετά την 1η αγωνιστική Αμβρακικός και Μέλισσα -1β. Ήφαιστος Αγρινίου -6β. Την πρώτη θέση του ομίλου κατέκτησε ο Α.Ο. Χαλκίδα. Την πρώτη θέση του ομίλου κατέκτησε ο Α.Σ. Ρόδος. Πανελευσινιακός -3β. Την πρώτη θέση του ομίλου κατέκτησε ο Ηλυσιακός. Την πρώτη θέση του ομίλου κατέκτησε η Θύελλα Πατρών. Αχαϊκή: -10β. Α.Ο. Διακοπτού: -3β. Την πρώτη θέση του ομίλου κατέκτησε ο Π.Ο. Ατσαλένιου Ηρακλείου. Οι αγώνες μπαράζ διεξήχθησαν μεταξύ των πρωταθλητών των ομίλων. Οι νικητές εξασφάλισαν την άνοδο στη Γ Εθνική ενώ κάποιοι ηττημένοι παρέμειναν στη Δ Εθνική. Τα ζευγάρια προέκυψαν έπειτα από κλήρωση. Οι αγώνες αναλυτικά: Ηλυσιακός - Α.Ο. Χαλκίδα 5-2 (Κάμπας 28', 77', Μπανιάς 32', Καρύδης 80', Στουρνάρας 90' - Μάνεσης 8', Κρίθης πέν. 57') Δόξα Δράμας - Αβέρωφ 2001 1-0 (Μούτσιος 40') Πιερικός - Α.Σ. Ρόδος 0-2 (Καντιμοίρης 13', Τινής 65') Ποντιακός Νέας Σάντας - Θύελλα Πατρών 2-4 (Καλιάκης 43', Μωυσίδης 90'+ - Αλεξανδρόπουλος πέν. 39', 76', Σέγγος 44', 66'), Γ.Α.Σ. Βέροια - Π.Ο. Ατσαλένιου 2-1 (Καφές πέν. 8', 89' - Τριανταφύλλου 76')Μετά την διεξαγωγή των παραπάνω αγώνων μπαράζ προέκυψαν τρεις κενές θέσεις για την Γ εθνική της επόμενης περιόδου και οι πέντε χαμένοι κλήθηκαν να αγωνιστούν σε νέους αγώνες μπαράζ με το σύστημα πουλ σε έναν γύρo σε ουδέτερες έδρες.Τα αποτελέσματα των αγώνων αυτών ήταν τα εξής: Με βάση αυτά τα αποτελέσματα την άνοδο στην Γ εθνική εξασφάλισαν ο Π.Ο. Ατσαλένιου,ο Α.Ο. Χαλκίδας και ο Ποντιακός καθώς η τελική βαθμολογία ήταν η εξής Ιστοσελίδα της ΕΠΟ http://www.patris.gr/articles/8712#.Uv_o3fl_t8E http://www.patris.gr/articles/14810/3488?PHPSESSID=#.Uv_sHfl_t8E https://web.archive.org/web/20160309214908/http://www.arxeiotypou.gr/basic-page/15/efimerida?cat_id=195&date=1053291600&page=1 rsssf.com Greece - List of Fourth Level Final Tables 2002/03, Alexander Mastrogiannopoulos
Μαγαρικάρι Ηρακλείου

Το Μαγαρικάρι (επίσημα: Μαγαρικάριον) είναι χωριό και έδρα ομώνυμης Κοινότητος του Δήμου Φαιστού στην Περιφερειακή Ενότητα Ηρακλείου της Κρήτης. Βρίσκεται στις νοτιοδυτικές προσβάσεις του Ψηλορείτη, με πανοραμική θέα. Η κύρια απασχόληση των κατοίκων είναι η ελαιοκαλλιέργεια. Παράγει λάδι και αμύγδαλα τσουνάτα. Στο Μαγαρικάρι βρίσκονται οι ιεροί ναοί του Μιχαήλ Αρχαγγέλου, του Τιμίου Σταυρού, της Παναγίας Κεράς και του Αγίου Νεκταρίου. Στον οικισμό λειτουργούν νηπιαγωγείο και Δημοτικό Σχολείο.

 Το χωριό αναφέρεται Magaricari σε απογραφή του 1583 οπότε είχε 140 κατοίκους (Καστροφύλακας, Κ 100). Στην περίοδο της Κατοχής από τους Γερμανούς καταστράφηκε εντελώς και συνελήφθησαν ως όμηροι 47 από τους κατοίκους, οι οποίοι πνίγηκαν τον Ιούνιο του 1944 όταν τορπιλίστηκε το πλοίο Τάναϊς που τους μετέφερε στον Πειραιά. Στις ενετικές απογραφές αναφέρονται και οι άλλοι οικισμοί: ο Καλοχωραφίτης (Caloghorafiti) με 108 κατ. (Καστροφύλακας Κ 100) και οι Κισσοί (Chissus) με 157 κατοίκους το 1583. Στο Μαγαρικάρι γεννήθηκε ο γνωστός αντιστασιακός Πετρακογιώργης. Κοινότητα Μαγαρικαρίου Το Ηράκλειον και ο νομός του. Ηράκλειο: Νομαρχία Ηρακλείου. 1971.
Τεχνολογικό Εκπαιδευτικό Ίδρυμα Ηπείρου

Το Τεχνολογικό Εκπαιδευτικό Ίδρυμα Ηπείρου ήταν εκπαιδευτικό ίδρυμα που ιδρύθηκε το 1994 στην Άρτα. Αποτελούνταν από πέντε σχολές που απαρτίζονταν από οκτώ τμήματα. Στις 14 Μαΐου 2018 το ΤΕΙ απορροφήθηκε αυτοδικαίως από το Πανεπιστήμιο Ιωαννίνων. Το σχέδιο νόμου τέθηκε σε ισχύ την 1η Οκτωβρίου 2018.

 Τμήμα Πληροφορικής και Τηλεπικοινωνιών Τμήμα Διοίκησης Επιχειρήσεων Τμήμα Λογιστικής και Χρηματοοικονομικής Τμήμα Προσχολικής Αγωγής Τμήμα Λογοθεραπείας Τμήμα Νοσηλευτικής Τμήμα Τεχνολόγων Γεωπόνων Τμήμα Λαϊκής και Παραδοσιακής Μουσικής Η βιβλιοθήκη του ΤΕΙ είχε την έδρα της στην Άρτα. Αποτελούνταν από περίπου 24.000 τίτλους βιβλίων, 65 τίτλους περιοδικών, οπτικοακουστικό υλικό, πτυχιακές εργασίες, σεμινάρια, ηλεκτρονικό υλικό, μονογραφίες, συλλογικά έργα, εφημερίδες, χάρτες, διδακτικά εγχειρίδια, φυλλάδια και πληροφοριακό υλικό (λεξικά και εγκυκλοπαίδειες). Επιπλέον, περιλάμβανε πρακτικά συνεδρίων, διδακτορικές διατριβές, ευρετήρια, καταλόγους, τεχνικές εκθέσεις, μουσικά κείμενα, δίσκους ακτίνας (CD), ψηφιακούς δίσκους εικόνας (DVD), διαφάνειες (slides), δίσκους βινυλίου, ηλεκτρονικές πηγές, καθώς και φοιτητικές συλλογές με εξειδικευμένο υλικό που υποστήριζε τα μαθήματα διδασκαλίας. Παραρτήματά της υπήρχαν στα Ιωάννινα, την Πρέβεζα και την Ηγουμενίτσα.
Ντάνι Πεδρόσα

Ο Ντάνι Πεδρόσα (Daniel Pedrosa Ramal, 29 Σεπτεμβρίου 1985) είναι Ισπανός επαγγελματίας οδηγός μηχανών, και αγωνίζεται στο Moto GP. Γεννήθηκε το 1985 στο Σαβαδέλ της Ισπανίας που ανήκει στην Καστελάρ ντε Βάλε. Ο Ντάνι είναι ο νεότερος πρωταθλητής των 250 κυβικών. Ο Πεδρόσα έχει 1,58 ύψος και ζυγίζει 51 κιλά.

 Ο Ντάνι άρχισε για πρώτη φορά να οδηγεί μηχανή στα 4 του, και το πρώτο του μηχανάκι ήταν μια Italjet 50. Όταν άρχισε ερασιτεχνικά τον μηχανοκίνητο αθλητισμό σαν πρώτη μηχανή του χρησιμοποίησε μια Καβασάκι. Στα 9 του συμμετείχε στο Ισπανικό Πρωτάθλημα Μίνι-Μπάικ και τερμάτισε 2ος. Την επόμενη χρονιά τερμάτισε στην 3η θέση λόγω απουσιών επειδή είχε προβλήματα υγείας. Το 2001 έκανε το ντεμπούτο του στα 125 κυβικά και συμμετείχε στο Κύπελλο Movistar. Ο Ντάνι παίρνοντας δύο νίκες τερμάτισε στην 3η θέση. Το 2003 κατάφερε να πάρει 5 νίκες και κατέκτησε το πρωτάθλημα έχοντας μαζέψει συνολικά 223 βαθμούς. Τότε ήταν 18 ετών. Μάλιστα την ίδια σεζόν ταλαιπωρήθηκε πολύ καθώς σε μια δοκιμή στην Αυστραλία έπεσε από τη μηχανή και έσπασε τους αστραγάλους του. Το 2004 έκανε την εμφάνιση του στα 250 κυβικά αλλά δεν συμμετείχε κιόλας απο τον πρώτο αγώνα λόγω του προβλήματος στους αστραγάλους του. Αργότερα, νίκησε στη Νότια Αφρική, και από τότε νίκησε άλλες 6 φορές και τερμάτισε 13 φορές. Το 2005 νίκησε 8 αγώνες, αλλά ξανατραυματίστηκε πάλι σε δοκιμή στην Ιαπωνία αλλά αυτή τη φορά αντιμετώπισε προβλήματα στον ώμο. Το 2006 έφτασε στην κορυφαία κατηγορία των 990 κυβικών, στην κατηγορία Moto GP που είναι ίδια με τα προηγούμενα πρωταθλήματα. Τον Μάρτιο του 2006, την εποχή που έκανε το ντεμπούτο του τερμάτισε 2ος στην πατρίδα του, την Ισπανία. Δύο μήνες μετά, στην Κίνα, πήρε την πρώτη του νίκη. Πολυμέσα σχετικά με το θέμα Dani Pedrosa στο Wikimedia Commons
Σουμεϊλού Μπουμπεγιέ Μαϊγκά

Ο Σουμεϊλού Μπουμπεγιέ Μαϊγκά (Soumeylou Boubèye Maïga, γαλλικά: sumelu bubɛj maiga, 8 Ιουνίου 1954-21 Μαρτίου 2022) ήταν Μαλινέζος πολιτικός και πρωθυπουργός του Μάλι από το 2017 έως το 2019. Αρχηγός της Συμμαχίας για την Αλληλεγγύη στο Μάλι, στο παρελθόν υπηρέτησε στην κυβέρνηση του Μαλί ως υπουργός Εξωτερικών υπό την προεδρία του Αμαντού Τουμανί Τουρέ από τις 5 Απριλίου 2011 ως το πραξικόπημα που έγινε τον Μάρτιο του 2012. Αργότερα διετέλεσε υπουργός Άμυνας από το 2013 έως το 2014 και ήταν Γενικός Γραμματέας της Προεδρίας από το 2016 έως το 2017.

 Ως Πρώτος αντιπρόεδρος του ADEMA-PASJ, ο Μαϊγκά αποφάσισε να μην στηρίξει τον Πρόεδρο Αμαντού Τουρέ στην εκστρατεία για την επανεκλογή του τον Απρίλιο του 2007, ερχόμενος σε αντίθεση με το κόμμα του, με αποτέλεσα την διαγραφή του από αυτό.Μετά τη νίκη του Ιμπραΐμ Μπουμπακάρ Κεϊτά στις προεδρικές εκλογές του 2013, ο Μαϊγκά διορίστηκε στην κυβέρνηση ως υπουργός Άμυνας, στις 8 Σεπτεμβρίου 2013. . Μετά την ήττα του στρατού από τους αντάρτες Τουαρέγκ στο Κιντάλ τον Μάιο του 2014, αντικαταστάθηκε ως υπουργός από τον Μπα Εντάο. Αν και κάποιοι τον κατηγορούσαν για την ήττα, άλλοι πίστευαν ότι χρησιμοποιήθηκε ως αποδιοπομπαίος τράγος.Ο Maïga ορίστηκε πρωθυπουργός στις 30 Δεκεμβρίου 2017. Παραιτήθηκε στις 18 Απριλίου 2019 εν μέσω δημόσιων διαμαρτυριών μετά τη σφαγή του Ogossagou. Στις 26 Αυγούστου 2021, ο Μαϊγκά τέθηκε υπό ένταλμα σύλληψης, από το κατηγορητήριο του Ανώτατου Δικαστηρίου του Μάλι, στην περίπτωση αγοράς προεδρικού αεροπλάνου κατά την προεδρία του Ιμπραΐμ Μπουμπακάρ Κεϊτά. Πέθανε σε νοσοκομείο στην Μπαμακό στις 21 Μαρτίου 2022 σε ηλικία 67 ετών.
Διεθνές Αεροδρόμιο Σκοπίων

Το Διεθνές Αεροδρόμιο των Σκοπίων(σλαβομακεδονικά: Меѓународен аеродром Скопје‎, αλβανικά: Aeroporti Ndërkombëtar i Shkupit‎ (IATA: SKP, ICAO: LWSK), επίσης γνωστό ως το αεροδρόμιο των Σκοπίων (σλαβομακεδονικά: Аеродром Скопје‎), παλαιότερα γνωστό ως αεροδρόμιο Πέτροβετς (σλαβομακεδονικά: Аеродром Петровец‎) και Αεροδρόμιο Σκοπίων «Μέγας Αλέξανδρος» (σλαβομακεδονικά: Аеродром „Александар Велики“ Скопје‎), είναι το μεγαλύτερο και πιο πολυσύχναστο από τα δύο διεθνή αεροδρόμια στη Βόρεια Μακεδονία, με το άλλο να είναι το Αεροδρόμιο «Απόστολος Παύλος» στην Οχρίδα που βρίσκεται 170 χιλιόμετρα νοτιοδυτικά από την πρωτεύουσα Σκόπια.

 Το αεροδρόμιο χτίστηκε το 1928. Οι πρώτες εμπορικές πτήσεις προς τα Σκόπια εκτελέστηκαν το 1929 όταν ο Γιουγκοσλαβικός αερομεταφορέας Aeroput εισήγαγε δρομολόγιο που συνέδεε την πόλη με την πρωτεύουσα, Βελιγράδι. Ένα χρόνο αργότερα ξεκίνησε δρομολόγιο προς τη Θεσσαλονίκη και επεκτάθηκε περαιτέρω στην Αθήνα το 1933. Το 1935, η Aeroput συνέδεσε τα Σκόπια με τη Μπίτολα και τη Νις, και ξεκίνησε επίσης την εκμετάλλευση μιας πιο μακρυνής διεθνούς διαδρομής που συνέδεε τη Βιέννη με τη Θεσσαλονίκη μέσω Ζάγκρεμπ, Βελιγραδίου και Σκοπίων. Μετά τον Δεύτερο Παγκόσμιο Πόλεμο, η Aeroput αντικαταστάθηκε από την JAT Yugoslav Airlines, η οποία συνέδεσε τα Σκόπια με διάφορους εγχώριους και διεθνείς προορισμούς μέχρι τη διάλυση της Γιουγκοσλαβίας στις αρχές της δεκαετίας του 1990. Τον Δεκέμβριο του 2006, η εθνικιστική κυβέρνηση της τότε «πρώην Γιουγκοσλαβικής Δημοκρατίας της Μακεδονίας» με επικεφαλής το κόμμα VMRO-DPMNE έδωσε στο αεροδρόμιο το όνομα του Μεγάλου Αλεξάνδρου, δημιουργώντας έτσι νέο σημείο σύγκρουσης στη συνεχιζόμενη διπλωματική διαμάχη με την Ελλάδα. Σημειώνεται ότι το περιφερειακό αεροδρόμιο της Καβάλας στην ελληνική Μακεδονία φέρει επίσης το όνομα του Μεγάλου Αλεξάνδρου ήδη από το 1992. Το 2008, η κυβέρνηση της πΓΔΜ υπέγραψε σύμβαση με την τουρκική εταιρεία Tepe Akfen Ventures (TAV) για μια παραχώρηση διάρκειας είκοσι ετών, κατά τη διάρκεια της οποίας η εταιρεία αυτή θα διαχειριζόταν τα δύο υπάρχοντα αεροδρόμια της πΓΔΜ - των Σκοπίων και της Οχρίδας. Τον Σεπτέμβριο του 2011, εγκαινιάστηκε νέο κτίριο τερματικού σταθμού, επέκταση του διαδρόμου προσγειώσεων-απογειώσεων, νέο κτίριο διοίκησης, κτίριο εμπορευματοκιβωτίων και νέος δρόμος πρόσβασης με εγκαταστάσεις στάθμευσης. Τον Φεβρουάριο του 2018, το Μέγας Αλέξανδρος αφαιρέθηκε από το όνομα του αεροδρομίου στο πλαίσιο προσπαθειών βελτίωσης των σχέσεων με την Ελλάδα. Λίγους μήνες πριν, η Aegean Airlines ανακοίνωσε την έναρξη πτήσεων μεταξύ Αθήνας και Σκοπίων, τις πρώτες μεταξύ της χώρας και της Ελλάδας για αρκετά χρόνια, άλλο ένα παράδειγμα βελτίωσης των σχέσεων μεταξύ των δύο χωρών μετά τη συμφωνία των Πρεσπών.
Α.Ο. Άρης Ρεθύμνου

Ο Αθλητικός Όμιλος Άρης Ρεθύμνου είναι αθλητικός σύλλογος με έδρα το Ρέθυμνο του νομού Ρεθύμνης στην Κρήτη. Αποτελεί το αρχαιότερο αθλητικό σωματείο του νομού Ρεθύμνης με επίσημο έτος ίδρυσης το 1928. Χρώματα του συλλόγου είναι το κίτρινο και το μαύρο. Ανήκει στη δύναμη της Ε.Π.Σ. Ρεθύμνου και αγωνίζεται στις διοργανώσεις της. Στο παρελθόν έχει αγωνιστεί στα εθνικά πρωταθλήματα της Γ' Εθνικής και Δ' Εθνικής κατηγορίας. Έδρα του αποτελεί το Δημοτικό Γήπεδο Μισιρίων, στα Μισίρια Ρεθύμνου.

 Ο σύλλογος αποτελεί τον αρχαιότερο του νομού Ρεθύμνης και ιδρύθηκε επίσημα το 1928 με την ονομασία «Αθλητικός Όμιλος Άρης Ρεθύμνου» από τον αείμνηστο Παντελή Παντελιδάκη. Ο σύλλογος στα πρώτα χρόνια έδινε σαν ανεξάρτητος πλήθος αγώνων με άλλα ποδοσφαιρικά σωματεία του νομού αλλά και άλλων νομών της Κρήτης. Στα χρόνια της Κατοχής ο σύλλογος ανέστειλε τη λειτουργία του και επανιδρύθηκε το 1946 με την ονομασία «Εργατικός Αθλητικός Όμιλος Άρης Ρεθύμνου», αποτελώντας παράλληλα ιδρυτικό σωματείο της νεοσύστατης Ε.Π.Σ. Ρεθύμνου. Το 1988 συγχωνεύεται με τον «Ταύρο Ρεθύμνου» (έτος ίδρυσης 1979) και δημιουργούν την «Αναγέννηση Περιβολίων Ρεθύμνου». Το 1992 η Αναγέννηση κερδίζει την άνοδο στην Δ' Εθνική και παράλληλα τροποποιείται το καταστατικό της και επανέρχεται η ιστορική ονομασία «Αθλητικός Όμιλος Άρης Ρεθύμνου».Έχει κατακτήσει 11 φορές το πρωτάθλημα της Ε.Π.Σ. Ρεθύμνου και 7 φορές το κύπελλο Ε.Π.Σ. Ρεθύμνου. Αγωνίστηκε για πρώτη φορά στα 2 πρωταθλήματα της προσωρινής Γ' Εθνικής κατηγορίας τις χρονιές 1965-66 και 1966-67. Την πρώτη χρονιά τερμάτισε τελευταίος στην 10η θέση του 1ου ομίλου με αντιπάλους τους Εργοτέλη Ηρακλείου, ΠΑΟ Σαφράμπολη, Ηρόδοτο Ηρακλείου, τον συντοπίτη Ρεθυμνιακό, Ολυμπιακό Λουτρακίου, Πανναυπλιακό, Παμμεσηνιακό, Πειραϊκό Ν. Φαλήρου Πειραιά και Τάλω Χανίων. Τη δεύτερη χρονιά τερμάτισε στην 7η θέση σε σύνολο 9 ομάδων με αντιπάλους τους ΑΕΚ Φαλήρου, τους συντοπίτες Ρεθυμνιακό και Ατρόμητο, Πειραϊκό Ν. Φαλήρου Πειραιά, Ηρακλή Νικαίας, Ηρόδοτο και ΠΟΑ Ηρακλείου και Τάλω Χανίων. Τις χρονιές 1979-80 και 1981-82 αγωνίστηκε στο πρωτάθλημα της Εθνικής ερασιτεχνικής κατηγορίας, κατηγορία πρόδρομος της Γ' Εθνικής. Τις χρονιές 1983-84, 1986-87, 1992-93, 1993-94, 1994-95, 1996-97, 1999-00 και 2003-04 αγωνίστηκε στο πρωτάθλημα της Δ' Εθνικής κατηγορίας.Τις χρονιές 2014 και 2016 κατέκτησε το πρωτάθλημα της Ε.Π.Σ. Ρεθύμνου και συμμετείχε στο ερασιτεχνικό πρωτάθλημα ανόδου (2014 και 2016), χάνοντας αμφότερα την άνοδο στην Γ' Εθνική κατηγορία. Το 2016 κατέκτησε αήττητος το πρωτάθλημα Ε.Π.Σ. Ρεθύμνου, συμπληρώνοντας συνολικά 11 κατακτήσεις. Επίσημη ιστοσελίδα
Γενικές εκλογές της Ανγκουίλας (2015)

Γενικές εκλογές διεξήχθησαν στην Ανγκουίλα στις 22 Απριλίου 2015. Νικητής αναδείχθηκε ο συνασπισμός του Ενωτικού Μετώπου της Ανγκουίλας, το οποίο κέρδισε 6 από τις συνολικά 7 έδρες που αναδείχθηκαν με εκλογές στην Συνέλευση. Το κυβερνών Ενωτικό Κίνημα της Ανγκουίλας δεν κέρδισε καμία έδρα.

 Όταν έγιναν οι εκλογές, η Συνέλευση αποτελείτο από 11 μέλη, 7 από τα οποία αναδεικνύονταν με εκλογές σε μονοεδρικές περιφέρειες και άλλα 4 ήταν διορισμένα. Η ελάχιστη ηλικία των ψηφοφόρων ήταν τα 18 έτη και των υποψηφίων τα 21. Έπειτα από τη διεξαγωγή των εκλογών, ο Βίκτορ Μπανκς από το Ενωτικό Μέτωπο Ανγκουίλας ορκίστηκε ως ο νέος επικεφαλής υπουργός της Ανγκουίλας.
Ζάταρ

Το Ζάταρ (زعتر, μεταγράφεται και ως Ζα'τάρ, Ζά'αταρ, Ζάχταρ ή Σάταρ) αναφέρεται σε ένα μείγμα μπαχαρικών από τη Βόρεια Αφρική, τη Μέση Ανατολή και την Τουρκία και μέρος της βορειοαφρικανικής και αραβικής κουζίνας. Το μείγμα χρησιμοποιείται επίσης στο κρέας και ως συνοδευτικό για ψωμί και άλλα τρόφιμα.

 Το Ζάταρ είναι το αραβικό όνομα για το άγριο θυμάρι, το οποίο χρησιμοποιείται ως κύριο συστατικό. Εδώ αναφέρονται και τα αποξηραμένα φύλλα του συριακού ύσπου (Origanum syriacum). Η βασική συνταγή του μείγματος μπαχαρικών έχει ως συστατικά το ζάταρ, το σουμάκ, το ψητό σουσάμι και το αλάτι. Ανάλογα με την προετοιμασία, μπορούν να προστεθούν και άλλα συστατικά, όπως το Θυμάρι του Χαλεπίου από τη Συρία και το Λίβανο. Επίσης μπορεί να προστίθονται και άλλα μπαχαρικά όπως κόλιανδρος, γλυκάνισο και μάραθο, καθώς και ηλιόσποροι και ξηροί καρποί.